Mutrivõti

Mutrivõti on tööriist, mida kasutatakse mutrite või poltide kinni-ja lahtikeeramiseks või paigalhoidmiseks. Mutrivõtmeid on erineva kuju ja suurusega. Kõrgema kvaliteediga mutrivõtmed valmistatakse kroomvanaadiumist ja sageli on need sepistatud. 
Mutrivõtme tüüpe

Silmusvõti on üheosaline suletud avadega mutrivõti poldi või mutri haaramiseks. Avad on üldjuhul kuue või kaheteistkümnepunktilised, mis on mõeldud kuuskantkujuliste mutritega või poltidega kasutamiseks.

Lehtvõti on üheosaline U-kujulise peaga mutrivõti, mis toetub poldi ja mutri mõlemale küljele. Võtmel on tavaliselt kaks erineva suurusega otsa, mis on suunatud umbes 15-kraadise nurga alla käepideme telje suhtes. See lubab suuremat liikumisvõimalust kitsastes oludes võtit keerates. 

Lehtsilmusvõti on mutrite pööramise ja pingutamise tööriist. See on mutrivõti, mille ühes otsas on lehtvõti ja teises otsas silmusvõti. 

Tellitav mutrivõti on mutrivõti, mille suurust saab liikuva põse nihutamisega muuta vastavalt keeratava mutri suurusele.

Kuuskantvõti on tööriist selliste poltide ja kruvide keeramiseks, mille peas on kuusnurkne süvend.

 Pilt Nimetus150px silmusvõti150px toruvõti150px lehtsilmusvõti150px lehtvõti 150px konksvõti150px haakvõti150px150px tellitav võti150px kuuskantvõti padrunvõti väntmutrivõti

Vaata ka

häälestusvõti
narre

Kategooria:Tööriistad